Kitee
<s>Kitee je grad i općina na istoku Finske od 10,986 stanovnika.</s>

<s>Geografske karakteristike</s>

<s>Općina Kitee leži u Regiji Sjeverna Karelija, nedaleko od ruske granice, na zapadnoj obali jezera Kiteenjärvi.</s><s>Od administrativnog centra regije grada Joensuua udaljena je 67 km jugoistočno (cestom), 57 (željeznicom) a od glavnog grada Helsinkija oko 396 km.</s>

<s>Kitee je u Finskoj poznat po graničnom prijelazu Niirala prema Rusiji.</s>

<s>Pored samog centralnog grada Kitee, u općini leže i dva veća  naselja  Kesälahti (1.037 stanovnika) i Puhos (231) na Jezeru Orivesi.</s>

<s>Historija</s>

<s>Taj dio Karelije je od 15. vijeka bio pod utjecajem Novgoroda i pravoslavne crkve</s>

<s>Nakon Ingrijskog rata i potpisivanja Mira iz Stolbova 1617. potpao je pod Švedsku, koja je oko 1630. osnovala luteransku parohiju, pa se 1631. uzima kao godina kad je Kitee osnovan.</s>

<s>Na početku Rusko-švedskog rata - 1656., izbio je ustanak pravoslavnih stanovnika protiv švedske vlasti.</s><s>Ta pobuna je ugušena pa je dobar dio stanovnika izbjegao u Rusiju.</s><s>Nakon Drugog svjetskog rata istočni dio općine bio je sve do 1960-ih pod sovjetskom okupacijom.</s>

<s>Kitee je 1992. dobio status grada, a 2013. se udružio sa Općinom Kesälahden.</s>

<s>Privreda i transport</s>

<s>Najveći poslodavac u gradu je drvna industrija - Stora Enso i tekstilna tvornica Marimekko, pored tog Općina Kitee je 
poznata po proizvodnji mlijeka.</s>

<s>Kitee je povezan sa jugom Finske magistalnom cestom 6 i željezničkom prugom Helsinki-Joensuu, a preko kanala kod Puhosa sa Jezerskim kompleksom Saimaa, pa je brodovima preko Sajmanskog kanala moguće doploviti do Baltičkog mora.</s>

<s>Grad ima i aerodrom dovršen 1989. sa pistom dužine 1 500 metara.</s>

<s>Poznati sugrađani</s>

<s>U Kiteeu je 1996. osnovan simfonijski metal sastav Nightwish, iz kojeg je i većina članova.</s>

<s>Izvori</s>

<s>Vanjske veze</s>

<s>Službene stranice grada Kitee  
Gradovi u Finskoj
Općine u Finskoj</s>

